Suv ostida qolgan tomorqaga ikkita timsoh joylashib oldi (video)

Texas shtatining Missuri-Siti shahrida istiqomat qiluvchi Arlin Kelsh “Xarvi” to‘foni oqibatida suv ostida qolgan tomorqasida unchalik katta bo‘lmagan ikkita timsohni payqab qoldi. Uyning derazasidan turib olingan videoni u o‘zining Facebook’dagi sahifasiga joylashtirdi.

Chron nashrining ma’lumotlariga ko‘ra, ayol timsohlardan birini 26-avgust kuni payqab qolgan, 27-avgust kuni esa ular ikkitaga aylangan.

Kelsh o‘zini uy ichida xavfdan holi hisoblamoqda, biroq “eshikni ochish biroz qo‘rqinchli” ekanligini tan olmoqda.
Bundan tashqari shahar aholisi birdan yopirilgan suv oqibatida ilonlar ko‘payib ketganidan shikoyat qilishmoqda.